title: Vykonávacie nariadenie Komisie (EÚ) č. 427/2014 z  25. apríla 2014 , ktorým sa stanovuje postup schvaľovania a certifikácie inovačných technológií na znižovanie emisií CO 2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011  Text s významom pre EHP

text:
               26.4.2014

               SK

               Úradný vestník Európskej únie

               L 125/57

         VYKONÁVACIE NARIADENIE KOMISIE (EÚ) č. 427/2014
   z 25. apríla 2014,
   ktorým sa stanovuje postup schvaľovania a certifikácie inovačných technológií na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (1), a najmä na jeho článok 12 ods. 2,
   keďže:

               (1)

               S cieľom podporovať rozvoj a rýchle zavádzanie nových a dokonalejších automobilových technológií znižujúcich emisie CO2 sa nariadením (EÚ) č. 510/2011 poskytuje výrobcom a dodávateľom možnosť požiadať o schválenie určitých inovačných technológií, ktoré prispievajú k znižovaniu emisií CO2 z nových ľahkých úžitkových vozidiel. Preto je potrebné objasniť kritériá na určovanie toho, ktoré technológie by sa mali podľa uvedeného nariadenia uznať za ekologické inovácie.

               (2)

               Mali by sa zohľadniť skúsenosti získané od zavedenia schémy inovačných technológií pre osobné automobily podľa vykonávacieho nariadenia Komisie (EÚ) č. 725/2011 (2) a uplatniť rovnaké kritériá oprávnenosti pre ľahké úžitkové vozidlá. K ľahkým úžitkovým vozidlám, ktoré sa konštruujú a typovo schvaľujú viacstupňovo, by sa však malo pristupovať odlišne. V ich prípade je vhodné obmedziť certifikáciu znížení CO2 na ekologické inovácie montované do základných vozidiel.

               (3)

               Technológie, ktoré sú súčasťou integrovaného prístupu Únie načrtnutého v dvoch oznámeniach Komisie zo 7. februára 2007 (3) a ktoré upravuje právo Únie, alebo iné technológie záväzné podľa práva Únie nemožno podľa článku 12 ods. 2 písm. c) nariadenia (EÚ) č. 510/2011 uznať za ekologické inovácie. To sa týka napríklad systémov monitorovania tlaku v pneumatikách, valivého odporu pneumatík alebo ukazovateľov radenia prevodových stupňov patriacich do pôsobnosti nariadenia Európskeho parlamentu a Rady (ES) č. 661/2009 (4) a, pokiaľ ide o valivý odpor pneumatík, aj nariadenia Európskeho parlamentu a Rady (ES) č. 1222/2009 (5).

               (4)

               Technológiu, ktorá už je určitý čas bežne dostupná na trhu, nemožno považovať za inovačnú v zmysle článku 12 nariadenia (EÚ) č. 510/2011 a nemala by sa preto uznávať za ekologickú inováciu. V záujme úplného súladu s vykonávacím nariadením (EÚ) č. 725/2011 je vhodné stanoviť, aby sa za ekologické inovácie mohli uznať len technológie, ktoré boli namontované najviac do troch percent všetkých ľahkých úžitkových vozidiel zaevidovaných v roku 2009. Uvedené prahové hodnoty by sa mali zrevidovať najneskôr v roku 2016.

               (5)

               S cieľom podporovať technológie s najvyšším potenciálom zníženia emisií CO2 z ľahkých úžitkových vozidiel, a najmä rozvoj inovačných technológií pohonu, by sa mali uznať len tie technológie, ktoré priamo súvisia s prepravnou funkciou vozidla a výrazne prispievajú k zlepšeniu jeho celkovej energetickej spotreby. Technológie, ktoré sú vzhľadom na tento účel doplnkové alebo ktorých cieľom je zvýšiť pohodlie vodiča či pasažierov, by sa uznať nemali.

               (6)

               Podľa nariadenia (EÚ) č. 510/2011 žiadosti môžu predkladať výrobcovia aj dodávatelia. Žiadosti by mali obsahovať nevyhnutné dôkazy o tom, že kritériá oprávnenosti sú v plnej miere splnené, vrátane metódy merania úspor emisií CO2 realizovaných prostredníctvom inovačnej technológie.

               (7)

               Úspory emisií CO2 prostredníctvom ekologických inovácií by sa mali dať merať s uspokojivou mierou presnosti. Túto presnosť možno dosiahnuť len vtedy, ak úspory predstavujú aspoň 1 g CO2/km.

               (8)

               Ak úspory emisií CO2 súvisiace s určitou technológiou závisia od správania vodiča alebo iných faktorov, na ktoré žiadateľ nemá vplyv, uvedená technológia by sa v zásade nemala uznať za ekologickú inováciu, pokiaľ nie je možné na základe presvedčivých a nezávislých štatistických dôkazov formulovať overiteľné hypotézy o správaní bežného vodiča.

               (9)

               Štandardným testovacím cyklom, ktorý sa používa na meranie emisií CO2 z vozidla pri typovom schvaľovaní, sa nepreukážu všetky úspory, ktoré možno pripísať určitým technológiám. V záujme vytvorenia správnych stimulov pre inováciu by sa pri výpočte celkových úspor emisií CO2 mali zohľadňovať len tie úspory, ktoré nie sú zachytené pri štandardnom testovacom cykle.

               (10)

               Na preukázanie úspor emisií CO2 by sa mali porovnávať tie isté vozidlá s ekologickou inováciou a bez nej. Testovacia metóda by mala poskytovať overiteľné, opakovateľné a porovnateľné merania. Na zabezpečenie rovnakých podmienok a ak sa nedohodne na realistickejšom jazdnom cykle, ako spoločná referencia by sa mali používať jazdné podmienky podľa nového európskeho jazdného cyklu v zmysle nariadenia Komisie (ES) č. 692/2008 (6). Testovacia metóda by mala byť založená na meraniach na valcovom skúšobnom stave alebo vytváraní modelov či simulovaní, ak by tieto metódy poskytovali lepšie a presnejšie výsledky.

               (11)

               Komisia by mala poskytnúť usmernenia týkajúce sa prípravy žiadostí a testovacích metód, ktoré by sa mali pravidelne aktualizovať, aby sa v nich zohľadnili skúsenosti získané pri hodnotení žiadostí.

               (12)

               Podľa nariadenia (EÚ) č. 510/2011 sa k žiadosti má priložiť osvedčenie o overení od nezávislého a certifikovaného orgánu. Uvedený orgán by mal byť technickou službou kategórie A alebo B v zmysle smernice Európskeho parlamentu a Rady 2007/46/ES (7). S cieľom zaistiť jeho nezávislosť by sa však za nezávislý a certifikovaný orgán v zmysle tohto nariadenia nemali považovať technické služby určené v súlade s článkom 41 ods. 6 uvedenej smernice. Tento orgán by mal spolu s osvedčením o overení poskytnúť relevantný dôkaz o nezávislosti od žiadateľa.

               (13)

               V záujme zaistenia efektívnej evidencie a monitorovania špecifických úspor v prípade jednotlivých vozidiel by úspory mali byť certifikované ako súčasť typového schvaľovania vozidla a celkové úspory by sa mali uviesť na osvedčení o zhode v súlade so smernicou 2007/46/ES.

               (14)

               Komisia by mala mať možnosť overiť certifikované celkové úspory pri jednotlivých vozidlách ad hoc. Ak je zrejmé, že certifikované úspory nezodpovedajú úrovni úspor vyplývajúcej z rozhodnutia o schválení technológie ako ekologickej inovácie, Komisia by mala mať možnosť nezohľadniť tieto certifikované úspory emisií CO2 pri výpočte priemerných špecifických emisií CO2. Výrobcovi by sa však mala poskytnúť obmedzená lehota, počas ktorej môže preukázať, že certifikované hodnoty sú presné.

               (15)

               S cieľom zaistiť transparentný postup podávania žiadostí by mali byť verejnosti k dispozícii súhrnné informácie o žiadostiach o schválenie inovačných technológií a testovacích metódach. Testovacie metódy by po schválení mali byť verejne dostupné. Výnimky z práva na prístup verejnosti k dokumentom stanovené v nariadení Európskeho parlamentu a Rady (ES) č. 1049/2001 (8) by sa mali uplatňovať tam, kde je to vhodné.

               (16)

               Opatrenia stanovené v tomto nariadení sú v súlade so stanoviskom Výboru pre klimatické zmeny,

         PRIJALA TOTO NARIADENIE:
   Článok 1
   Predmet úpravy
   V tomto nariadení sa stanovuje postup, ktorý sa má dodržiavať pri podávaní žiadostí o schválenie inovačných technológií, ktorými sa znižujú emisie CO2 z ľahkých úžitkových vozidiel podľa článku 12 nariadenia (EÚ) č. 510/2011, a pri hodnotení, schvaľovaní a certifikácii týchto technológií.
   Článok 2
   Rozsah pôsobnosti
   1.   Za inovačnú technológiu sa nepovažuje žiadna technológia, ktorá patrí do rozsahu pôsobnosti nasledujúcich opatrení:

               a)

               zlepšenie efektívnosti klimatizačných systémov;

               b)

               systémy monitorovania tlaku v pneumatikách, ktoré patria do rozsahu pôsobnosti nariadenia (ES) č. 661/2009;

               c)

               valivý odpor pneumatík, ktorý patrí do rozsahu pôsobnosti nariadenia (ES) č. 661/2009 a nariadenia (ES) č. 1222/2009;

               d)

               ukazovatele radenia prevodových stupňov, ktoré patria do rozsahu pôsobnosti nariadenia (ES) č. 661/2009;

               e)

               používanie biopalív.

         2.   Žiadosť podľa tohto nariadenia týkajúca sa určitej technológie sa môže podať, ak sú splnené tieto podmienky:

               a)

               boli ňou vybavené najviac 3 % všetkých nových ľahkých úžitkových vozidiel zaevidovaných v roku 2009;

               b)

               týka sa súčiastok, ktoré priamo súvisia s efektívnou prevádzkou vozidla, a je v súlade so smernicou 2007/46/ES.

         3.   V prípade dokončovaných vozidiel sa certifikácia zníženia emisií CO2 podľa článku 11 pripúšťa iba v prípade ekologických inovácií namontovaných do základných vozidiel, ktoré majú typové schválenie ES ako nedokončené vozidlá.
   Článok 3
   Vymedzenie pojmov
   Na účely tohto nariadenia sa uplatňujú tieto vymedzenia pojmov:

               1.

               inovačná technológia je technológia alebo kombinácia technológií s podobnými technickými črtami a charakteristikami (balíček inovačných technológií), pri ktorých možno úspory emisií CO2 preukázať prostredníctvom jednej testovacej metódy, pričom jednotlivé technológie tvoriace uvedenú kombináciu patria do rozsahu pôsobnosti uvedeného v článku 2;

               2.

               dodávateľ je výrobca inovačnej technológie zodpovedný za zaistenie zhody výroby alebo jeho oprávnený zástupca v Únii alebo dovozca;

               3.

               žiadateľ je výrobca alebo dodávateľ, ktorý podáva žiadosť o schválenie inovačnej technológie ako ekologickej inovácie;

               4.

               ekologická inovácia je inovačná technológia doplnená o testovaciu metódu, ktorú Komisia schválila v súlade s týmto nariadením;

               5.

               nezávislý a certifikovaný orgán je technická služba kategórie A alebo kategórie B uvedená v článku 41 ods. 3 písm. a) a b) smernice 2007/46/ES, ktorá spĺňa požiadavky stanovené v článku 42 uvedenej smernice, s výnimkou technických služieb určených v súlade s článkom 41 ods. 6 uvedenej smernice;

               6.

               štandardné vozidlo je vozidlo, ktoré sa porovnáva s vozidlom vybaveným inovačnou technológiou, aby sa preukázali úspory emisií CO2 dosiahnuté ekologickou inováciou.

         Článok 4
   Žiadosť
   1.   Žiadosť o schválenie inovačnej technológie ako ekologickej inovácie sa Komisii predkladá písomne. Žiadosť a všetka podporná dokumentácia sa takisto predkladajú elektronickou poštou alebo na elektronickom dátovom nosiči, alebo sa nahrajú na server spravovaný Komisiou. V písomnej žiadosti sa uvedie zoznam podpornej dokumentácie.
   2.   Žiadosť obsahuje:

               a)

               podrobné kontaktné údaje žiadateľa;

               b)

               opis inovačnej technológie a spôsob, akým je namontovaná vo vozidle, vrátane dôkazu o tom, že technológia patrí do rozsahu pôsobnosti uvedeného v článku 2;

               c)

               súhrnný opis inovačnej technológie spolu s podrobnými informáciami potvrdzujúcimi, že podmienky stanovené v článku 2 ods. 2 sú splnené, a testovacej metódy uvedenej v písmene e) tohto odseku, ktorý sa má zverejniť pri predložení žiadosti Komisii;

               d)

               odhad počtu jednotlivých vozidiel, ktoré môžu byť vybavené inovačnou technológiou alebo sa ňou majú vybaviť, a odhadované zníženie emisií CO2 týchto vozidiel prostredníctvom uvedenej inovačnej technológie;

               e)

               metódu, ktorá sa má použiť na preukázanie zníženia emisií CO2 prostredníctvom inovačnej technológie, alebo ak Komisia takú metódu už schválila, odkaz na schválenú metódu;

               f)

               dôkaz o tom, že:

                           i)

                           znížením emisií, ktoré sa realizuje inovačnou technológiou, sa dosiahne prahová hodnota uvedená v článku 9 ods. 1, pričom sa zohľadní každé zhoršenie technológie, ku ktorému dôjde postupom času;

                           ii)

                           na inovačnú technológiu sa nevzťahuje meranie emisií CO2 v rámci štandardného testovacieho cyklu podľa článku 12 ods. 2 písm. c) nariadenia (EÚ) č. 510/2011, ako sa uvádza v článku 9 ods. 2 tohto nariadenia;

                           iii)

                           žiadateľ je zodpovedný za zníženie emisií CO2 prostredníctvom inovačnej technológie, ako sa uvádza v článku 9 ods. 3;

               g)

               osvedčenie o overení od nezávislého a certifikovaného orgánu podľa článku 7.

         Článok 5
   Štandardné vozidlo a vozidlo s ekologickou inováciou
   1.   Na účely preukázania emisií CO2 v zmysle v článku 8 žiadateľ určí:

               a)

               vozidlo s ekologickou inováciou, ktoré bude vybavené inovačnou technológiou;

               b)

               štandardné vozidlo, ktoré nebude vybavené inovačnou technológiou, ale ktoré sa vo všetkých ostatných aspektoch zhoduje s vozidlom s ekologickou inováciou.

         2.   Ak sa inovačná technológia montuje do nedokončeného vozidla, štandardné vozidlo uvedené v odseku 1 musí zodpovedať stavu dokončenia vozidla s ekologickou inováciou.
   3.   Ak žiadateľ usudzuje, že informácie uvedené v článkoch 8 a 9 možno preukázať bez použitia štandardného vozidla a vozidla s ekologickou inováciou, ako sa uvádza v odseku 1 tohto článku, do žiadosti zahrnie nevyhnutné podrobnosti, ktoré odôvodňujú tento záver, a metódu poskytujúcu ekvivalentné výsledky.
   Článok 6
   Testovacia metóda
   1.   Testovacia metóda uvedená v článku 4 ods. 2 písm. e) musí poskytovať výsledky, ktoré sú overiteľné, opakovateľné a porovnateľné. Musí dokázať reálne a s vysokou štatistickou významnosťou preukázať prínos inovačnej technológie, pokiaľ ide o emisie CO2, a prípadne zohľadniť interakciu s inými ekologickými inováciami.
   2.   Komisia uverejní usmernenia o príprave testovacích metód pre rozličné potenciálne inovačné technológie, ktoré spĺňajú kritériá uvedené v odseku 1.
   Článok 7
   Osvedčenie o overení
   1.   Osvedčenie o overení uvedené v článku 4 ods. 2 písm. g) vystaví nezávislý a certifikovaný orgán, ktorý nie je súčasťou žiadateľa ani s ním nie je inak prepojený.
   2.   Na účely osvedčenia o overení nezávislý a certifikovaný orgán:

               a)

               overí, či sú splnené kritériá na uznanie uvedené v článku 2 ods. 2;

               b)

               overí, či informácie poskytnuté v súlade s článkom 4 ods. 2 písm. f) spĺňajú kritériá stanovené v článku 9;

               c)

               overí, či je testovacia metóda uvedená v článku 4 ods. 2 písm. e) v prípade príslušných vozidiel uvedených v článku 4 ods. 2 písm. d) vhodná na certifikáciu úspor emisií CO2 prostredníctvom inovačnej technológie a či spĺňa minimálne požiadavky uvedené v článku 6 ods. 1;

               d)

               overí, či je inovačná technológia zlučiteľná s príslušnými požiadavkami špecifikovanými pre typové schvaľovanie vozidla;

               e)

               vyhlási, že spĺňa požiadavky uvedené v odseku 1.

         Nezávislý a certifikovaný orgán na účely písmena c) poskytne testovacie protokoly, ktoré sa použili na overenie.
   3.   Nezávislý a certifikovaný orgán na účely certifikácie úspor emisií CO2 v súlade s článkom 11 vypracuje na žiadosť výrobcu správu o interakcii medzi viacerými ekologickými inováciami namontovanými do jedného typu, variantu alebo jednej verzie vozidla.
   V správe sa uvedú úspory emisií CO2 prostredníctvom rôznych ekologických inovácií, pričom sa zohľadní vplyv interakcie.
   4.   Ak sa žiadateľ v žiadosti opiera o údaje a predpoklady, ktoré už Komisia schválila alebo ktoré sú súčasťou usmernení uvedených v článku 6 ods. 2, osvedčenie o overení sa môže obmedziť iba na testovacie protokoly uvedené v odseku 2 druhom pododseku.
   Článok 8
   Preukázanie emisií CO2

   1.   Pri určitom počte vozidiel zastupujúcich jednotlivé vozidlá uvedené v súlade s článkom 4 ods. 2 písm. d) sa preukážu tieto emisie CO2:

               a)

               emisie CO2 zo štandardného vozidla a z vozidla s ekologickou inováciou, ktoré je vybavené fungujúcou inovačnou technológiou, vyplývajúce z používania metódy uvedenej v článku 4 ods. 2 písm. e);

               b)

               emisie CO2 zo štandardného vozidla a z vozidla s ekologickou inováciou, ktoré je vybavené fungujúcou inovačnou technológiou, vyplývajúce z používania štandardného testovacieho cyklu uvedeného v článku 12 ods. 2 písm. c) nariadenia (EÚ) č. 510/2011.

         Preukázanie emisií CO2 v súlade s prvým pododsekom písm. a) a b) sa vykoná za testovacích podmienok, ktoré sú pre všetky testy rovnaké.
   2.   Celkové úspory v prípade jednotlivého vozidla predstavujú rozdiel medzi emisiami preukázanými v súlade s odsekom 1 prvým pododsekom písm. a).
   Ak je medzi emisiami preukázanými v súlade s odsekom 1 prvým pododsekom písm. b) rozdiel, tento rozdiel sa odpočíta od celkových úspor preukázaných v súlade s odsekom 1 prvým pododsekom písm. a).
   Článok 9
   Kritériá na uznanie
   1.   Minimálne zníženie dosiahnuté inovačnou technológiou je 1 g CO2/km. Uvedená prahová hodnota sa považuje za dosiahnutú, ak celkové úspory emisií dosiahnuté inovačnou technológiou alebo balíčkom inovačných technológií preukázané v súlade s článkom 8 ods. 2 predstavujú aspoň 1 g CO2/km.
   2.   Ak celkové úspory emisií dosiahnuté inovačnou technológiou nezahŕňajú žiadne úspory preukázané v rámci štandardného testovacieho cyklu v súlade s článkom 8 ods. 2, inovačná technológia alebo balíček inovačných technológií sa považujú za technológiu, na ktorú sa nevzťahuje štandardný testovací cyklus.
   3.   Technický opis inovačnej technológie uvedený v článku 4 ods. 2 písm. b) musí obsahovať nevyhnutné podrobnosti na preukázanie toho, že výkonnosť tejto technológie, pokiaľ ide o znižovanie CO2, nezávisí od nastavení ani volieb, na ktoré žiadateľ nemá vplyv.
   Ak je opis založený na hypotézach, tieto hypotézy musia byť overiteľné a vychádzať z presvedčivých a nezávislých štatistických dôkazov potvrdzujúcich ich platnosť a uplatniteľnosť v celej Únii.
   Článok 10
   Posúdenie žiadosti týkajúcej sa ekologickej inovácie
   1.   Po prijatí žiadosti Komisia zverejní súhrnný opis inovačnej technológie a testovacej metódy podľa článku 4 ods. 2 písm. c).
   2.   Komisia posúdi žiadosť a, ak sa nevznesú námietky týkajúce sa uznania technológie alebo vhodnosti testovacej metódy, do deviatich mesiacov od prijatia úplnej žiadosti inovačnú technológiu schváli ako ekologickú inováciu spolu s testovacou metódou.
   V rozhodnutí o schválení inovačnej technológie ako ekologickej inovácie sa uvedú informácie potrebné na certifikáciu úspor emisií CO2 v súlade s článkom 11 tohto nariadenia s výhradou uplatnenia výnimiek z práva na prístup verejnosti k dokumentom podľa nariadenia (ES) č. 1049/2001.
   3.   Komisia môže vyžadovať úpravy navrhovanej testovacej metódy alebo použitie inej schválenej testovacej metódy než tej, ktorú navrhuje žiadateľ. Navrhovaná úprava alebo výber testovacej metódy sa prekonzultuje so žiadateľom.
   4.   Lehotu na posúdenie možno predĺžiť o päť mesiacov, ak Komisia usúdi, že z dôvodu zložitosti inovačnej technológie a sprievodnej testovacej metódy alebo z dôvodu rozsahu a obsahu žiadosti nemožno žiadosť riadne posúdiť v lehote deviatich mesiacov.
   Ak lehotu na posúdenie treba predĺžiť, Komisia túto skutočnosť oznámi žiadateľovi do 40 dní od prijatia žiadosti.
   Článok 11
   Certifikácia úspor emisií CO2 dosiahnutých prostredníctvom ekologických inovácií
   1.   Výrobca, ktorý chce znížiť svoje priemerné špecifické emisie CO2, aby vďaka úsporám emisií CO2 realizovaným prostredníctvom ekologickej inovácie dosiahol cieľovú hodnotu špecifických emisií, požiada v prípade dokončeného alebo nedokončeného vozidla vybaveného ekologickou inováciou schvaľovací orgán v zmysle smernice 2007/46/ES o osvedčenie o typovom schválení ES. V žiadosti o osvedčenie sa okrem dokumentov s potrebnými informáciami uvedenými v článku 6 smernice 2007/46/ES uvedie odkaz na rozhodnutie Komisie o schválení ekologickej inovácie v súlade s článkom 10 ods. 2 tohto nariadenia.
   2.   Certifikované úspory emisií CO2 dosiahnuté ekologickou inováciou preukázané v súlade s článkom 8 tohto nariadenia sa uvedú osobitne v dokumentácii typového schválenia, ako aj v osvedčení o zhode v súlade so smernicou 2007/46/ES, a to na základe testov, ktoré uskutočnili technické služby v súlade s článkom 11 uvedenej smernice prostredníctvom schválenej testovacej metódy.
   Ak úspory emisií CO2 dosiahnuté ekologickou inováciou v špecifickom type, variante alebo špecifickej verzii nedosahujú prahové hodnoty uvedené v článku 9 ods. 1, úspory sa necertifikujú.
   3.   Ak je vozidlo vybavené viacerými ekologickými inováciami, úspory emisií CO2 sa preukážu oddelene pre každú ekologickú inováciu v súlade s postupom stanoveným v článku 8 ods. 1 Súčet výsledných úspor emisií získaný v súlade s článkom 8 ods. 2 pre každú ekologickú inováciu predstavuje celkové úspory emisií CO2 na účely certifikácie daného vozidla.
   4.   Ak sa medzi viacerými ekologickými inováciami namontovanými v jednom vozidle nedá vylúčiť interakcia, lebo sú zjavne rozličnej povahy, výrobca to uvedie v žiadosti, ktorú predkladá schvaľovaciemu orgánu, a predloží správu od nezávislého a certifikovaného orgánu o vplyve interakcie na úspory emisií dosiahnuté prostredníctvom ekologických inovácií vo vozidle, ako sa uvádza v článku 7 ods. 3
   Ak z dôvodu uvedenej interakcie celkové úspory predstavujú hodnotu menšiu než 1 g CO2/km vynásobenú počtom ekologických inovácií, na výpočet celkových úspor v súlade s odsekom 3 tohto článku sa vezmú do úvahy len tie ekologické inovácie, ktoré dosahujú prahové hodnoty stanovené v článku 9 ods. 1
   Článok 12
   Preskúmanie certifikácií
   1.   Komisia zaistí, aby boli certifikácie a úspory emisií CO2 priradené k jednotlivým vozidlám overené ad hoc.
   Ak Komisia zistí, že medzi certifikovanými úsporami emisií CO2 a úsporami, ktoré overila použitím relevantnej testovacej metódy alebo metód, je rozdiel, o týchto zisteniach informuje výrobcu.
   Výrobca môže Komisii do 60 dní od prijatia oznámenia poskytnúť dôkazy, ktorými preukáže presnosť certifikovaných úspor emisií CO2. Na žiadosť Komisie poskytne správu o interakcii rozličných ekologických inovácií uvedenú v článku 7 ods. 3
   2.   Ak Komisia nedostane dôkazy uvedené v odseku 1 v uvedenej lehote, alebo ak dodané dôkazy považuje za neuspokojujúce, môže rozhodnúť, že certifikované úspory emisií CO2 nezohľadní pri výpočte priemerných špecifických emisií daného výrobcu na ďalší kalendárny rok.
   3.   Výrobca, ktorého certifikované úspory emisií CO2 sa už neberú do úvahy, môže požiadať o novú certifikáciu príslušných vozidiel v súlade s postupom stanoveným v článku 11.
   Článok 13
   Zverejňovanie informácií
   Žiadateľ, ktorý žiada o dôverné zaobchádzanie s informáciami predloženými podľa tohto nariadenia, odôvodní, prečo sa uplatňuje niektorá z výnimiek uvedených v článku 4 nariadenia (ES) č. 1049/2001.
   Článok 14
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. apríla 2014

            Za Komisiu

            predseda

         José Manuel BARROSO

      (1)  Ú. v. EÚ L 145, 31.5.2011, s. 1.

      (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).

      (3)  Oznámenie Komisie KOM(2007) 19 v konečnom znení – Výsledky preskúmania stratégie Spoločenstva na zníženie emisií CO2 z osobných automobilov a ľahkých komerčných vozidiel a oznámenie Komisie KOM(2007) 22 v konečnom znení – Konkurenčný regulačný rámec pre automobilový priemysel pre 21. storočie.

      (4)  Nariadenie Európskeho parlamentu a Rady (ES) č. 661/2009 z 13. júla 2009 o požiadavkách typového schvaľovania na všeobecnú bezpečnosť motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá (Ú. v. EÚ L 200, 31.7.2009, s. 1).

      (5)  Nariadenie Európskeho parlamentu a Rady (ES) č. 1222/2009 z 25. novembra 2009 o označovaní pneumatík vzhľadom na palivovú úspornosť a iné základné parametre (Ú. v. EÚ L 342, 22.12.2009, s. 46).

      (6)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).

      (7)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Ú. v. EÚ L 263, 9.10.2007, s. 1).

      (8)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).


title: Vykonávacie nariadenie Komisie (EÚ) č. 1122/2013 zo 6. novembra 2013 , ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Κονσερβολιά Στυλίδας (Konservolia Stylidas) (CHOP)]

text:
               9.11.2013

               SK

               Úradný vestník Európskej únie

               L 299/28

         VYKONÁVACIE NARIADENIE KOMISIE (EÚ) č. 1122/2013
   zo 6. novembra 2013,
   ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Κονσερβολιά Στυλίδας (Konservolia Stylidas) (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhý pododsek,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Grécka o schválenie zmeny špecifikácie chráneného označenia pôvodu „Κονσερβολιά Στυλίδας (Konservolia Stylidas)“ zapísaného do registra podľa nariadenia Komisie (ES) č. 1263/96 (2).

               (2)

               Žiadosť sa týka zmeny špecifikácie v položkách „Opis“ a „Spôsob výroby“, konkrétne pridania ďalšieho obchodného typu, a to vykôstkovaných olív.

               (3)

               Komisia preskúmala uvedenú zmenu a dospela k záveru, že je opodstatnená. Vzhľadom na to, že ide o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia ju môže schváliť bez použitia postupu stanoveného v článkoch 50 až 52 uvedeného nariadenia,

         PRIJALA TOTO NARIADENIE:
   Článok 1
   Špecifikácia chráneného označenia pôvodu „Κονσερβολιά Στυλίδας (Konservolia Stylidas)“ sa mení v súlade s prílohou I k tomuto nariadeniu.
   Článok 2
   Konsolidovaný jednotný dokument, v ktorom sú uvedené hlavné body špecifikácie, je uvedený v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. ES L 163, 2.7.1996, s. 19.

      PRÍLOHA I
      Schvaľuje sa táto zmena špecifikácie chráneného označenia pôvodu „Κονσερβολιά Στυλίδας’ (Konservolia Stylidas)“:

                  1.

                  Opis výrobku:
                  Opis bol doplnený tak, že do sortimentu produktov „Konservolia Stylidas“ sa pridali celé vykôstkované olivy. Trhové požiadavky a zmeny spotrebiteľských návykov viedli k potrebe diverzifikovať obchodné typy dostupné na trhu.
                  Vlastnosti vykôstkovaných olív (chuť, farba, vôňa) sa nijako nelíšia od nevykôstkovaných olív „Konservolia Stylidas“, keďže kôstka sa odstraňuje až vtedy, keď plod nadobudol konečné organoleptické vlastnosti. Preto sa nemení ani spojenie produktu s vymedzenou zemepisnou oblasťou. Zloženie nálevu, ktorý vo všeobecnosti môže zmeniť chuť produktu, je navyše rovnaké pri vykôstkovaných aj nevykôstkovaných olivách.

                  2.

                  Spôsob výroby:
                  Táto časť bola doplnená o proces odstraňovania kôstok z olív. Celé vykôstkované olivy pochádzajú z odrody „Konservolia Stylidas“. Ide najmä o zelené olivy, ktoré boli prekvasené, aby nadobudli konečné fyzikálne, chemické a organoleptické vlastnosti. Kôstka sa odstraňuje pomocou špeciálnych vykôstkovačov, a to vždy pozdĺž vertikálnej osi plodu (po horizontálnej osi sa kôstka nedá odstrániť). Olivy sa potom rovnako ako nevykôstkované olivy „Konservolia Stylidas“ ukladajú do 7- až 9-percentného soľného nálevu. Tento postup nemení fyzikálne, chemické a organoleptické vlastnosti olív „Konservolia Stylidas“.

      PRÍLOHA II

         Konsolidovaný jednotný dokument

      Nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1)

         „ΚΟΝΣΕΡΒΟΛΙΑ ΣΤΥΛΙΔΑΣ“ (KONSERVOLIA STYLIDAS)

      ES č.: EL-PDO-0117-0345-01.01.2012

         CHZO ( ) CHOP (X)

      1.   Názov

      „Κονσερβολιά Στυλίδας“ (Konservolia Stylidas).
      2.   Členský štát alebo tretia krajina

      Grécko.
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.6.

                  Ovocie, zelenina a obilniny v pôvodnom stave alebo spracované.

            3.2.   Opis výrobku, na ktorý sa vzťahuje názov uvedený v bode 1

      Ide o celé stolové vykôstkované alebo nevykôstkované olivy odrody Konservolia. Produkt má ovocnú chuť a pevnú dužinu, ktorá sa ľahko oddeľuje od kôstky a má dobrú trvanlivosť. Čierne olivy sú čierne až atramentové, zatiaľ čo zelené olivy sú zelené až slamovožlté. Priemerná hmotnosť plodu je 7 g. Pomer kôstky k plodu je 6 ku 1. Olivy nesmú byť poškodené olivovou muškou, mať náznaky odrenín alebo obsahovať nečistoty. Olivy sa v súlade s medzinárodnými normami delia do týchto veľkostných kategórií:

                  Obchodný názov

                  Množstvo olív na kilogram

                  Super Super Mamouth

                  70 – 90

                  Super Mamouth

                  91 – 100

                  Mamouth

                  101 – 110

                  Super Colossal

                  111 – 120

                  Colossal

                  121 – 140

                  Giants

                  141 – 160

                  Extra Jumbo

                  161 – 180

                  Jumbο

                  181 – 200

                  Εxtra Large

                  201 – 230

                  Large

                  231 – 260

                  Superior

                  261 – 290

                  Brilliants

                  291 – 320

                  Fine

                  321 – 350

                  Bullets

                  351 – 380

            3.3.   Suroviny (len pri spracovaných výrobkoch)

      —
      3.4.   Krmivo (len pri výrobkoch živočíšneho pôvodu)

      —
      3.5.   Špecifické kroky výroby, ktoré sa musia uskutočniť v označenej zemepisnej oblasti

      Olivy „Konservolia Stylidas“ sa musia pestovať a spracúvať vo vymedzenej zemepisnej oblasti.
      3.6.   Špecifické pravidlá krájania, strúhania, balenia atď.

      —
      3.7.   Špecifické pravidlá označovania

      —
      4.   Stručné vymedzenie zemepisnej oblasti

      Oblasť pestovania zodpovedá správnym hraniciam obcí Glifa, Vathikilo, Pelasgia, Mili, Spartia, Achladi, Raches, Paleokerasia, Achinos, Karavomilos, Anidro, Neraida, Stylida, Avlaki, Agia Marina, Limogardi a Longitsi v provincii Fthiotida v prefektúre Fthiotida.
      5.   Súvislosť so zemepisnou oblasťou

      5.1.   Špecifickosť zemepisnej oblasti

      Prefektúra Fthiotida má mierne stredozemské podnebie. Meteorologické údaje za posledných päť rokov:

                  Priemerná teplota: 16,5 °C.

                  Relatívna vlhkosť: 65 % – 70 %.

                  Zrážky: 589 mm/rok.

                  Slnečné žiarenie: 210 hodín/mesiac.

            Pôda je prevažne piesočnato-ílovitá a terén je rovný, prípadne mierne svahovitý.
      5.2.   Špecifickosť výrobku

      Produkt má ovocnú chuť a pevnú dužinu, ktorá sa ľahko oddeľuje od kôstky a má dobrú trvanlivosť. Čierne olivy sú čierne až atramentové, zatiaľ čo zelené olivy sú zelené až slamovožlté. Stolové olivy Stylida sa v Grécku i v zahraničí preslávili výnimočnými fyzikálnymi, chemickými a organoleptickými vlastnosťami. Získali mnoho ocenení na gréckych i medzinárodných veľtrhoch.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Odroda olív, ktoré sa pestujú v tejto zemepisnej oblasti, sa nazýva „Konservolia“ a jej tradícia tu siaha do pradávnej minulosti. Miestne jedinečné stolové olivy sú známe výnimočnými fyzikálnymi, chemickými a organoleptickými vlastnosťami. Olivy „Konservolia Stylidas“ sa pestujú v prefektúre Fthiotida, ktorá sa vyznačuje miernymi zimami a chladnými letami. Táto špecifická odroda olív sa dokonale prispôsobila miestnym pôdnym a klimatickým podmienkam, čo v spojení s tradičnými pestovateľskými, zberačskými a spracovateľskými postupmi dáva finálnemu produktu jeho jedinečné vlastnosti.

         Odkaz na uverejnenie špecifikácie

      [Článok 5 ods. 7 nariadenia (ES) č. 510/2006]
      http://www.minagric.gr/images/stories/docs/agrotis/POP-PGE/prodiagrafes_konserbopolis_stilidas200313.pdf

         (1)  Ú. v. EÚ L 93, 31.3.2006, s. 12. Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).


title: Vykonávacie nariadenie Komisie (EÚ) č. 1157/2012 zo 6. decembra 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               7.12.2012

               SK

               Úradný vestník Európskej únie

               L 335/47

         VYKONÁVACIE NARIADENIE KOMISIE (EÚ) č. 1157/2012
   zo 6. decembra 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. decembra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  48,7

                  MA

                  63,4

                  TN

                  76,3

                  TR

                  76,0

                  ZZ

                  66,1

                  0707 00 05

                  AL

                  76,3

                  JO

                  174,9

                  MA

                  133,1

                  TR

                  114,9

                  ZZ

                  124,8

                  0709 93 10

                  MA

                  138,9

                  TR

                  122,0

                  ZZ

                  130,5

                  0805 10 20

                  AR

                  49,7

                  TR

                  74,4

                  ZA

                  60,2

                  ZW

                  44,9

                  ZZ

                  57,3

                  0805 20 10

                  MA

                  68,2

                  ZZ

                  68,2

                  0805 20 30, 0805 20 50, 0805 20 70, 0805 20 90

                  CN

                  71,1

                  HR

                  85,6

                  MA

                  95,7

                  TR

                  78,9

                  ZZ

                  82,8

                  0805 50 10

                  TR

                  81,4

                  ZZ

                  81,4

                  0808 10 80

                  MK

                  35,9

                  US

                  174,2

                  ZA

                  136,9

                  ZZ

                  115,7

                  0808 30 90

                  CN

                  95,4

                  TR

                  112,1

                  US

                  160,6

                  ZZ

                  122,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 863/2013 z  5. septembra 2013 o zatriedení určitého tovaru do kombinovanej nomenklatúry

text:
               7.9.2013

               SK

               Úradný vestník Európskej únie

               L 240/17

         VYKONÁVACIE NARIADENIE KOMISIE (EÚ) č. 863/2013
   z 5. septembra 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. septembra 2013

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Výrobok (tzv. „modul hodín reálneho času“ – „Real Time Clock Module“) pozostávajúci z monolitického integrovaného obvodu a kremenného kryštálu spolu vmontovaných do kovového rámu a vsadených do plastového puzdra s rozmermi približne 10 × 7 × 3 mm.
                  Výrobok funguje pri oscilačnej frekvencii 32,768 kHz a napájacom napätí od 2,7 do 3,6 V. Má digitálny výstupný signál.
                  Výrobok sa používa v rôznych prístrojoch ako zdroj hodinového signálu na určenie časových intervalov.

                      (1) Pozri obrázok.

                  9114 90 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 (n) k triede XVI a znením číselných znakov KN 9114 a 9114 90 00.
                  Keďže výrobok obsahuje monolitický integrovaný obvod aj kremenný kryštál, nespĺňa podmienky stanovené v poznámke 8 (b) ku kapitole 85. Zatriedenie do položky 8542 je preto vylúčené.
                  Výrobok vydáva hodinový signál na určenie časových intervalov, čo je funkcia kapitoly 91.
                  Zatriedenie do položky 9110 je takisto vylúčené, keďže výrobok nemá všetky potrebné komponenty na to, aby mohol byť považovaný za neúplný hodinový strojček a nie je zmontovaný (pozri aj vysvetlivky k harmonizovanému systému k položke 9110, tretí odsek).
                  Výrobok sa preto má zatriediť pod číselný znak KN 9114 90 00 ako ostatné časti a súčasti hodín alebo hodiniek (pozri aj vysvetlivky k harmonizovanému systému k položke 9114, (A), bod (8)).

         (1)  Obrázok slúži len na informačné účely.


title: Vykonávacie nariadenie Komisie (EÚ) č. 794/2014 z  22. júla 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               23.7.2014

               SK

               Úradný vestník Európskej únie

               L 217/13

         VYKONÁVACIE NARIADENIE KOMISIE (EÚ) č. 794/2014
   z 22. júla 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júla 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  59,9

                  TR

                  57,9

                  XS

                  56,8

                  ZZ

                  58,2

                  0707 00 05

                  MK

                  27,7

                  TR

                  79,1

                  ZZ

                  53,4

                  0709 93 10

                  TR

                  92,4

                  ZZ

                  92,4

                  0805 50 10

                  AR

                  113,7

                  BO

                  100,6

                  CL

                  116,3

                  EG

                  75,0

                  NZ

                  145,2

                  TR

                  74,0

                  UY

                  124,4

                  ZA

                  122,2

                  ZZ

                  108,9

                  0806 10 10

                  BR

                  145,7

                  CL

                  45,2

                  EG

                  145,4

                  TR

                  80,5

                  ZZ

                  104,2

                  0808 10 80

                  AR

                  204,8

                  BR

                  126,0

                  CL

                  110,3

                  NZ

                  129,2

                  PE

                  57,3

                  US

                  145,0

                  ZA

                  136,7

                  ZZ

                  129,9

                  0808 30 90

                  AR

                  181,2

                  CL

                  91,6

                  NZ

                  97,5

                  ZA

                  109,5

                  ZZ

                  120,0

                  0809 10 00

                  MK

                  86,8

                  TR

                  231,6

                  XS

                  80,5

                  ZZ

                  133,0

                  0809 29 00

                  TR

                  348,5

                  US

                  563,9

                  ZZ

                  456,2

                  0809 30

                  MK

                  75,2

                  TR

                  142,2

                  ZZ

                  108,7

                  0809 40 05

                  BA

                  53,1

                  MK

                  53,5

                  ZZ

                  53,3

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/518 z  26. marca 2015 o povolení prípravku Enterococcus faecium NCIMB 10415 ako kŕmnej doplnkovej látky pre kurčatá chované na znášku, menej vﾽznamné druhy hydiny na výkrm a menej významné druhy hydiny chované na znášku a o zmene vykonávacieho nariadenia (EÚ) č. 361/2011, pokiaľ ide o zlučiteľnosť s kokcidiostatikami (držiteľom povolenia je spoločnosť DSM Nutritional Products Ltd zastúpená spoločnosťou DSM Nutritional products Sp. z o.o.)  Text s významom pre EHP

text:
               27.3.2015

               SK

               Úradný vestník Európskej únie

               L 82/75

         VYKONÁVACIE NARIADENIE KOMISIE (EÚ) 2015/518
   z 26. marca 2015
   o povolení prípravku Enterococcus faecium NCIMB 10415 ako kŕmnej doplnkovej látky pre kurčatá chované na znášku, menej významné druhy hydiny na výkrm a menej významné druhy hydiny chované na znášku a o zmene vykonávacieho nariadenia (EÚ) č. 361/2011, pokiaľ ide o zlučiteľnosť s kokcidiostatikami (držiteľom povolenia je spoločnosť DSM Nutritional Products Ltd zastúpená spoločnosťou DSM Nutritional products Sp. z o.o.)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o nové používanie prípravku Enterococcus faecium NCIMB 10415 a o zmenu podmienok súčasného povolenia pre kurčatá na výkrm udeleného vykonávacím nariadením Komisie (EÚ) č. 361/2011 (2). K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003, ako aj relevantné údaje na podporu tejto žiadosti o zmenu.

               (3)

               Žiadosť sa týka povolenia na nové používanie prípravku Enterococcus faecium NCIMB 10415 ako kŕmnej doplnkovej látky pre kurčatá chované na znášku, menej významné druhy hydiny na výkrm a menej významné druhy hydiny chované na znášku, ktorý sa má zaradiť do kategórie doplnkových látok „zootechnické doplnkové látky“, a úpravy podmienok súčasného povolenia pre kurčatá na výkrm, ktoré umožňujú súčasné použitie s dodatočnými kokcidiostatikami lasalocidom A sodným, maduramycínom amónnym, narazínom, narazínom/nikarbazínom a salinomycínom sodným.

               (4)

               Používanie predmetného prípravku bolo povolené na desať rokov pre kurčatá na výkrm vykonávacím nariadením (EÚ) č. 361/2011 a pre teľatá, kozľatá, mačky a psy nariadením Komisie (EÚ) č. 1061/2013 (3).

               (5)

               Prípravok bol povolený bez časového obmedzenia v súlade so smernicou Rady 70/524/EHS (4) aj pre prasnice nariadením Komisie (ES) č. 1200/2005 (5), pre prasiatka nariadením Komisie (ES) č. 252/2006 (6), pre ošípané na výkrm nariadením Komisie (ES) č. 943/2005 (7).

               (6)

               Európsky úrad pre bezpečnosť potravín (ďalej len „úrad“) dospel v stanovisku z 30. októbra 2014 (8) k záveru, že za navrhovaných podmienok používania nemá prípravok Enterococcus faecium NCIMB 10415 nežiaduci účinok na zdravie zvierat, zdravie ľudí ani na životné prostredie. Keďže sa potenciál uvedenej látky ako účinnej doplnkovej látky preukázal pri kurčatách na výkrm, tento záver možno rozšíriť aj na kurčatá chované na znášku. Tento záver možno uplatniť aj na menej významné druhy hydiny na výkrm a na znášku. Úrad zároveň dospel k záveru, že uvedená doplnková látka je zlučiteľná s lasalocidom A sodným, maduramycínom amónnym, narazínom, narazínom/nikarbazínom a salinomycínom sodným. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (7)

               Z posúdenia prípravku Enterococcus faecium NCIMB 10415 vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa špecifikácie v prílohe k tomuto nariadeniu.

               (8)

               Na to, aby bolo možné používať kokcidiostatiká zlučiteľné s prípravkom Enterococcus faecium NCIMB 10415 aj v prípade kurčiat na výkrm, je vhodné vykonávacie nariadenie (EÚ) č. 361/2011 zmeniť.

               (9)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   V deviatom stĺpci („Iné ustanovenia“) prílohy I k vykonávaciemu nariadeniu (EÚ) č. 361/2011 sa bod 2 nahrádza takto:

                  „2.

                  Môže sa používať v krmivách obsahujúcich povolené kokcidiostatiká: dekochinát, monenzinát sodný, robenidín hydrochlorid, diklazuril, semduramycín, lasalocid A sodný, maduramycín amónny, narazín, narazín/nikarbazín alebo salinomycín sodný.“

   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. marca 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Nariadenie Komisie (EÚ) č. 361/2011 z 13. apríla 2011 o povolení Enterococcus faecium NCIMB 10415 ako kŕmnej doplnkovej látky pre kurčatá na výkrm (držiteľ povolenia spoločnosť DSM Nutritional Products Ltd zastúpená spoločnosťou DSM Nutritional Products Sp. z o.o) a o zmene a doplnení nariadenia (ES) č. 943/2005 (Ú. v. EÚ L 100, 14.4.2011, s. 22).

      (3)  Vykonávacie nariadenie Komisie (EÚ) č. 1061/2013 z 29. októbra 2013 o povolení prípravku Enterococcus faecium NCIMB 10415 ako kŕmnej doplnkovej látky pre teľatá, kozľatá, mačky a psy a o zmene nariadenia (ES) č. 1288/2004 (držiteľom povolenia je spoločnosť DSM Nutritional Products Ltd zastúpená spoločnosťou DSM Nutritional products Sp. z o.o.) (Ú. v. EÚ L 289, 31.10.2013, s. 38).

      (4)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

      (5)  Nariadenie Komisie (ES) č. 1200/2005 z 26. júla 2005 o trvalom povolení určitých doplnkových látok do krmív a o dočasnom povolení nového používania doplnkovej látky, ktorá je už v krmivách povolená (Ú. v. EÚ L 195, 27.7.2005, s. 6).

      (6)  Nariadenie Komisie (ES) č. 252/2006 zo 14. februára 2006 o trvalých povoleniach pre určité doplnkové látky do krmív a dočasných povoleniach pre nové použitia určitých povolených doplnkových látok do krmív (Ú. v. EÚ L 44, 15.2.2006, s. 3).

      (7)  Nariadenie Komisie (ES) č. 943/2005 z 21. júna 2005 o trvalom povolení určitých doplnkových látok do krmív (Ú. v. EÚ L 159, 22.6.2005, s. 6).

      (8)  Vestník EFSA (EFSA Journal) 2014; 12(11):3906.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  JTK/kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: stabilizátory črevnej mikroflóry

                  4b1705

                  DSM Nutritional products Ltd., zastúpená spoločnosťou DSM Nutritional Products Sp. Z.o.o.

                     Enterococcus faecium

                  NCIMB 10415

                     Zloženie doplnkovej látky

                  Prípravok s obsahom baktérie Enterococcus faecium NCIMB 10415 s obsahom minimálne:

                              v obalenej forme (so šelakom):
                              2 × 1010 JTK/g doplnkovej látky;

                              ostatné mikroopuzdrené formy:
                              1 × 1010 JTK/g doplnkovej látky.

                     Charakteristika účinnej látky

                  životaschopné bunky baktérie Enterococcus faecium NCIMB 10415

                     Analytická metóda
                      (1)

                  Meranie: platňovou metódou s použitím žlčovo-eskulínového agaru s azidom (EN 15788)
                  Identifikácia: gélová elektroforéza v pulznom poli (Pulsed Field Gel Electrophoresis – PFGE)

                  Kurčatá chované na znášku

                  —

                  3 × 108

                  —

                              1.

                              V návode na použitie doplnkovej látky a premixu je potrebné uviesť podmienky skladovania a stabilitu pri peletovaní.

                              2.

                              Môže sa používať v krmivách obsahujúcich povolené kokcidiostatiká: monenzinát sodný, diklazuril, lasalocid A sodný alebo salinomycinát sodný.

                  16. apríla 2025

                  Menej významné druhy hydiny na výkrm a menej významné druhy hydiny chované na znášku

                  3 × 108

                              1.

                              V návode na použitie doplnkovej látky a premixu je potrebné uviesť podmienky skladovania a stabilitu pri peletovaní.

                              2.

                              Môže sa používať v krmivách obsahujúcich povolené kokcidiostatiká: diklazuril alebo lasalocid A sodný.

         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) č. 353/2014 zo  7. apríla 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               8.4.2014

               SK

               Úradný vestník Európskej únie

               L 104/11

         VYKONÁVACIE NARIADENIE KOMISIE (EÚ) č. 353/2014
   zo 7. apríla 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. apríla 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  59,6

                  TN

                  95,8

                  TR

                  90,1

                  ZZ

                  81,8

                  0707 00 05

                  EG

                  170,1

                  MA

                  44,0

                  TR

                  127,5

                  ZZ

                  113,9

                  0709 93 10

                  MA

                  23,1

                  TR

                  120,5

                  ZZ

                  71,8

                  0805 10 20

                  EG

                  44,6

                  IL

                  67,4

                  MA

                  48,4

                  TN

                  51,7

                  TR

                  57,7

                  ZZ

                  54,0

                  0805 50 10

                  MA

                  63,6

                  TR

                  80,0

                  ZZ

                  71,8

                  0808 10 80

                  AR

                  87,4

                  BR

                  96,6

                  CL

                  100,7

                  CN

                  106,3

                  MK

                  32,3

                  US

                  172,0

                  ZA

                  108,1

                  ZZ

                  100,5

                  0808 30 90

                  AR

                  99,8

                  CL

                  118,0

                  CN

                  81,0

                  US

                  211,1

                  ZA

                  105,6

                  ZZ

                  123,1

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/1595 z 21. septembra 2015, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Zgornjesavinjski želodec (CHZO)]

text:
               24.9.2015

               SK

               Úradný vestník Európskej únie

               L 248/39

         VYKONÁVACIE NARIADENIE KOMISIE (EÚ) 2015/1595
   z 21. septembra 2015,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Zgornjesavinjski želodec (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Slovinska o schválenie zmeny špecifikácie chráneného zemepisného označenia „Zgornjesavinjski želodec“ zapísaného do registra na základe nariadenia Komisie (EÚ) č. 1154/2011 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Zgornjesavinjski želodec“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. septembra 2015

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (EÚ) č. 1154/2011 z 10. novembra 2011, ktorým sa do Registra chránených označení pôvodu a chránených zemepisných označení zapisuje názov [Zgornjesavinjski želodec (CHZO)] (Ú. v. EÚ L 296, 15.11.2011, s. 14).

      (3)  Ú. v. EÚ C 145, 1.5.2015, s. 22.